钦定古今图书集成/明伦汇编/氏族典/第501卷 > 《苏州府志》 > 陆厥
## 钦定古今图书集成/明伦汇编/氏族典/第501卷 > 《苏州府志》 > 陆厥

按《南齐书陆厥传》：“厥字韩卿，吴郡吴人，扬州别驾闲
子也。少有风概，好属文，五言诗体甚新奇。举秀才，王
晏少傅主簿，迁后军行参军。永明末，盛为文章，吴兴
沈约等文，皆用宫商，以平上去入为四声，以比制韵，
世呼为永明体。厥与约书辨之。永元元年，始安王遥
光反，厥父闲被诛，厥坐系尚方。寻有赦令，厥恨父不”
及。感恸而卒。年二十八。《文集》行于世。